**Farské oznamy**

**Druhá nedeľa po Narodení Pána rok C (2. 1. 2022)**

|  |  |  |
| --- | --- | --- |
| Pondelok | Najsvätejšieho mena Ježiš | 18.00 |
| Utorok | Utorok vo Vianočnom období | 7.00 |
| Streda | Zjavenie Pána, vigília slávnosti | 18.00 |
| Štvrtok | Zjavenie Pána, slávnosť, prvý štvrtok v mesiaci | 8.00; 9.15 Oblazov a 10.45 online prenos |
| Piatok | Piatok po Zjavení Pána, prvý piatok v mesiaci | 18.00 |
| Sobota | Krst Pána, vigília sviatku | 16.00 |
| Nedeľa | Nedeľa krstu Pána, sviatok, končí sa Vianočné obdobie | 8.00 a 10.30 online prenos |

Dnes poobede do 17.00hod. budeme mať otvorený kostol, pozývam vás prísť sa pokloniť novonarodenému kráľovi v betleheme.

Spoločnú farskú adoráciu by sme mali v piatok od 16.00 hod. do svätej omše.

Tento týždeň máme prvý piatok v mesiaci. Pozývam vás ku sv. spovedi. Zvlášť rodičov a deti, ktoré boli na prvom svätom prijímaní. Spovedám každý deň pol hodinu pred sv. omšou a v stredu od 17.00 a v piatok od 16.00 a bude vystavený Pán Ježiš k verejnej poklone vo Sviatosti oltárnej na adoráciu. Sv. spoveď ukončím v piatok o 17.50 a pomodlíme sa pobožnosť k Božskému srdcu. Môžete si nahlásiť chorých ku sv. spovedi a ja sa s nimi dohodnem po tel. kontakte kedy ich prídem navštíviť. Vo štvrtok budem spovedať len pred sv. omšou o 8.00 hod.

Sviatosť manželstva chcú prijať Michal Hulinko pochádzajúci z Rajca a Zuzana Šmáriková bývajúca v Oblazove. Kto by vedel o nejakej cirkevnoprávnej prekážke, nech to ohlási na farský úrad. Zároveň odporúčam snúbencov do našich modlitieb.

Po sv. omšiach v deň Zjavenia Pána by nám dobrovoľníci zakoledovali. Výťažok z darov pôjde do Ugandy na podporu drobného podnikania.

Kto by si chcel dať požehnať dom, môžeme sa individuálne dohodnúť na tel. č. 0415575636.

Vzadu na stolíku si môžete zakúpiť časopis Naša žilinská diecéza za 1euro nájdete v ňom napr. spomienky na Ladislava Stromčeka, reflexiu o duši národa a mnohé iné, a časopis Milujte sa za 1,5eur. V ňom nájdete rady od p. Pia ako sa modliť, povzbudivé svedectvá o obrátení a uzdravení na posilnenie viery.

Po sv. omši budeme mať zbierku pre potreby našej farnosti.

Bohuznámi darovali na kostol 300 eur. Nech Pán odmení vašu štedrosť.

Chcem sa poďakovať za vaše modlitby, obety, finančnú podporu našej farnosti za upratovanie a výzdobu kostola a na budúci týždeň prosím o upratovanie skupinu č. 11.

Hore na chóre nám púšťa farba na zárubni, tak si prosím dávajte pozor, aby ste sa nezašpinili.

Viete, že sú v platnosti nové pandemické opatrenia, ktoré umožňujú sláviť verejné bohoslužby. V našom kostole môžeme mať 30 ľudí v režime OP. Nie je to veľa, ale je to lepšie ako to bolo. Otcovia biskupi kňazov i veriacich prosia o dodržiavanie týchto podmienok, najmä pre kritickú situáciu v zdravotníctve. Iste v nedeľu s obmedzeným počtom veriacich nám to môže robiť problémy, ale prosím vás o vzájomnú toleranciu, rešpekt, úctu, a trpezlivosť. Nech si zachováme jednotu a svornosť, napriek prekážkam.

Do ďalšieho birmovaneckého stretnutia v januári prosím, aby si birmovanci prečítali ďalšie 4 kapitoly z Markovho evanjelia, pozreli ďalšie dve časti z filmu Chosen a na youtube pozreli Godzone tuor 2021 <https://www.youtube.com/watch?v=zueBW02Ee4Q>. Trvá to viac než dve hodiny. Nemusíš si to pozerať na jeden krát, ale prosím, aby ste si to celé pozreli.

Chcem dať do pozornosti, že v dňoch 21.1. - 23.1. 2022 by som chcel, keby sme mali v našej farnosti duchovnú obnovu. Bol by som rád, keby sme sa na nej mohli zúčastniť čím viacerí. Oznamujem to preto už teraz, aby tí, ktorí by mali záujem si mohli naplánovať na ňu svoj čas. Iste žijeme v dobe, kedy ťažko povedať čo sa bude dať uskutočniť. Tak to celé iba tak zverujem do Božích rúk.

Želám vám peknú nedeľu.